
Comisia pentru buget, finanţe şi bănci

Bucureşti 28.02.2002

Nr.22/493

Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative de modificare şi completare a art.50 din Legea nr.58/1998 “Legea bancară”,  cu care comisia noastră a fost sesizată în fond cu adresa Biroului Permanent nr.156 din 17 iunie 1999.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 28.02.2002

Nr.22/493

RAPORT

asupra propunerii legislative de modificare şi completare a art.56 din Legea nr.58/1998 “Legea bancară”


Cu adresa nr.156 din 2 noiembrie 1996, Biroul Permanent a sesizat Comisia pentru buget, finanţe şi bănci cu propunerea legislativă de modificare şi completare a art.50 din Legea nr.58/1998 “Legea bancară”.


În urma dezbaterilor, comisia a întocmit şi depus la Biroul Permanent raportul cu nr.493/15.06.2000.


În data de 16.06.2000, Biroul Permanent a retrimis comisiei raportul sus menţionat în vederea reexaminării.


Urmare reexaminării propunerii în cauză, în şedinţa din 28 februarie 2002, comisia a hotărât, în unanimitate, respingerea propunerii din următoarele considerente:


- propunerea nu respectă normele de tehnică legislativă, titlul face referire la modificarea art.50 din Legea nr.58/1998, iar articolul unic al propunerii face referire la modificarea şi completarea art.56 alin.2;


- propunerea în cauză prin introducerea expresiei “prezente şi viitoare” implică aplicarea retroactivă a prevederilor noii legi bancare şi asupra contractelor de credit încheiate înainte de apariţia Legii nr.58/1998, situaţie ce contravine prevederii constituţionale de la art.15 alin.2 şi, totodată, contravine principiului libertăţii contractuale a părţilor;


- cerinţa autorizării executorilor bancari de către preşedinţii autorităţii judecătoreşti, exprimată în conţinutul propunerii, este ineficient acoperită de prevederea de la art.88 alin.3 din Legea nr.58/1998 potrivit căreia “statutul acestui corp de executori va fi aprobat prin ordin al ministrului justiţiei” şi, ca atare, nu mai este necesară o altă normă în acest sens.

PREŞEDINTE,

Prof.dr.Florin Georgescu
SECRETAR,

Dr. Daniel Ionescu

Experţi parlamentari:

Bărdiţă Mariana

Onete Alexandru
